section_heading: Fetalni krvotok
paragraph_text: Neparna pupčana vena nosi krv bogatu kisikom i hranjivim tvarima, koja je došla s mjesta gdje se izmjenjuju majčina i fetalna krv u korionskim resicama. Preko dvije trećine krvi ulazi u jetru s njezina donjeg ruba, dok ostatak skreće u donju šuplju venu (vena cava inferior) kroz ductus venosus, odakle se vraća u desnu pretklijetku ploda.